Държавен вестник, бр. 76, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  76
МИНИСТЕРСТВО 
НА ФИНАНСИТЕ
МИНИСТЕРСТВО
НА ОКОЛНАТА СРЕДА И ВОДИТЕ
ИНСТРУКЦИЯ № И-1
от 14 септември 2011 г.
за обмен на информация между Националната 
агенция за приходите и Министерството на 
околната среда и водите във връзка с обез­
печаване и събиране на публични и частни 
държавни вземания
Г л а в а  п ъ р в а
ОБЩИ РАЗПОРЕДБИ
Чл. 1. С тази инструкция се регламентира 
редът за обмен на информация между На­
ционалната агенция за приходите (НАП) и 
Министерството на околната среда и водите 
(МОСВ) във връзка с обезпечаване и събиране 
на публични и частни държавни вземания.
Чл. 2. Всички действия, предприети в из­
пълнение на тази инструкция, се осъществяват 
при спазване на разпоредбите на съответните 
закони, регламентиращи условията и реда 
за събиране, съхраняване, използване и раз­
криване на сведения, представляващи лични 
данни, данъчна и осигурителна информация 
или друга защитена от закона информация.
Чл. 3. Общото ръководство във връзка с 
обмена на информация между НАП и МОСВ 
в областта на обезпечаването и събирането 
на публични и частни държавни вземания 
се осъществява от изпълнителния директор 
на НАП или оправомощени от него лица 
и министъра на околната среда и водите в 
съответствие с действащото българско зако­
нодателство.
Чл. 4. Оперативното ръководство във 
връзка с обмена на информация между НАП 
и МОСВ в областта на обезпечаването и 
събирането на публични и частни държавни 
вземания се осъществява от директорите на 
териториалните дирекции или оправомощени 
от тях лица и министъра на околната среда 
и водите или оправомощени от него лица.
Г л а в а  в т о р а
РЕД ЗА ОСЪЩЕСТВЯВАНЕ НА ОБМЕНА 
НА ИНФОРМАЦИЯ
Чл. 5. (1) Лицата по чл. 4 определят служи­
тели, които осъществяват обмена на инфор­
мация между НАП и МОСВ. Териториалните 
директори на НАП и съответните компетентни 
лица от МОСВ взаимно се информират за 
адреси за кореспонденция, лица за връзка, те­
лефонни номера и всяка друга информация от 
значение при събиране на публични и частни 
държавни вземания, както и при промяна на 
вече предоставената информация.
(2) В случаите, когато промяната засяга 
информация, непосочена в ал. 1 (например 
промяна в структурите), уведомяването се 
извършва от изпълнителния директор на НАП 
и министъра на околната среда и водите.
Чл. 6. Информационният обмен между 
НАП и МОСВ се осъществява на хартиен 
носител, а при възможност – и по електронен 
път чрез електронно съобщение, подписано с 
универсален електронен подпис.
Чл. 7. В случаите на осъществяване на 
взаимна помощ с държавите – членки на 
Европейския съюз, по реда на глава 27„а“ 
от Данъчно-осигурителния процесуален ко­
декс (ДОПК), по искане на служителите на 
НАП, служителите на МОСВ предоставят 
необходимата информация в 7-дневен срок. 
Същата се изпраща на хартиен носител, а при 
техническа възможност – и по електронен 
път със съобщение, подписано с универсален 
електронен подпис.
Г л а в а  т р е т а
ОБЕЗПЕЧАВАНЕ И ПРИНУДИТЕЛНО СЪ­
БИРАНЕ НА ПУБЛИЧНИТЕ ВЗЕМАНИЯ
Чл. 8. (1) В 14-дневен срок след изтичане на 
срока за доброволно изпълнение, предоставен 
на длъжниците с покани по чл. 182 ДОПК, оп­
ределените по реда на чл. 5 от тази инструкция 
лица от МОСВ изпращат на хартиен носител, 
а при техническа възможност – и в електронен 
формат, преписки срещу длъжници, за които 
има установени от МОСВ публични вземания.
(2) Преписките по ал. 1 се изпращат на 
публичните изпълнители от компетентната 
по смисъла на чл. 8 ДОПК териториална 
дирекция на НАП съгласно приложение 
№ 1 – неразделна част от тази инструкция.
(3) Преписките по електронен път се из­
пращат под формата на прикачен файл в PDF 
или друг формат, непозволяващ корекции, на 
електронните адреси на съответната струк­
тура на НАП.
(4) Не се изпращат за принудително съ­
биране актове за установяване на публични 
вземания, по отношение на които са налице 
условията на чл. 168 ДОПК.
(5) Не се предават за принудително събиране 
преписки срещу заличени юридически лица.
Чл. 9. (1) Преписките по предходната раз­
поредба трябва да съдържат:
1. изпълнително основание – наказателно 
постановление или акт за установяване на